Restaurante închise cel puțin până la Paște în Franța. Care e cea mai optimistă ipoteză.
În Franța, restaurantele, bistro-urile și brasseriile vor rămâne închise cel puțin până la Paște. În cel mai bun caz, restaurantele se vor deschide pe 6 aprilie.
În timp ce la București așteptăm redeschiderea restaurantelor, în Franța lucrurile stau fix invers. Restaurantele, bistro-urile și brasseriile vor rămâne închise cel puțin până la Paște.În cel mai bun caz, restaurantele se vor deschide pe 6 aprilie. Iar pentru cafenele și baruri, redeschiderea vine și mai târziu, adică la începutul lunii iunie. Asta ar fi o lovitură puternică pentru sector, care a fost închis în urmă cu aproape un an.1 milion de persoane lucrează în Franţa în sectorul restaurantelor care a pierdut, anul trecut, peste 80 000 de locuri de muncă. Patronii au dreptul la un ajutor în valoare de 20% din cifra de afaceri pe 2019 dar nu mai mult de 200.000 de euro.Autoritățile se tem de noua tulpină de coronavirus care a apărut în Marea Britanie și care ar putea deveni majoritară în Franța. De asemenea, îți amintesc că vaccinarea în Franța a început mult mai greu. În prima săptămână din campania de vaccinare, au fost imunizați doar 516 francezi.